Lav et referat af nedenstående tekst:

Tekst:
Benedikte Jensen fra Hadsund er ikke bleg for at tage sine Instagram-følgere med på sin vægttabsrejse. Hun har hele livet kæmpet med overvægt og har tidligere været oppe at veje 207,5 kilo. På før- og efterbillederne på profilen kan man dog se, at hun allerede har smidt en masse kilo. Omkring 40 kilo er der røget de seneste fire år, fortæller hun. Det er dog en daglig kamp for Benedikte Jensen at få smidt yderligere kilo og tilmed sørge for, at hun ikke tager ekstra på. - Det kræver konstant fokus og konstant overskud, siger hun. Se indslaget i bunden af artiklen Ny forskning viser, at PFAS måske kan være en af årsagerne til, at Benedikte Jensen har haft så svært ved at tabe sig. En række danske forskere har nemlig fundet en sammenhæng mellem overvægt og PFAS. Undersøgelsen af blodprøver fra 381 voksne skulle egentlig undersøge, om god kost kan hjælpe med at fastholde lavere kropsvægt, men i stedet fandt forskerne frem til, at et forhøjet indhold af PFAS-kemikaliet PFOA i blodet gjorde, at deltagerne tog på i vægt på trods af diæter. - Der viste det sig, at PFAS er af større betydning, end hvad man spiste for at holde vægten nede, siger Philippe Grandjean, professor i miljømedicin på Syddansk Universitet. Ønsker at blive undersøgt Og det giver stof til eftertanke for Benedikte Jensen. - Så kan man måske bedre forstå nogle gange, hvorfor det er så stor en kamp at tabe sig og vedligeholde det og fastholde et vægttab, siger hun. Hun vil nu derfor gerne have undersøgt, om PFAS-stoffet PFOA, der blandt andet kan findes i forurenet drikkevand og fødevarer, spiller en negativ rolle for hende i kampen om at skrælle endnu flere kilo af kroppen. Benedikte Jensen har af den grund et ønske om, at hun kan blive testet for PFAS-stoffer i blodet – også selvom hun godt ved, at det ikke er dem, der har gjort hende overvægtig. - Jeg tænker, at hvis man har et højt indhold af det, og det kan gøre det sværere at tabe sig eller holde vægten, så kan det være, at der skal nogle andre redskaber til i forhold til at tilrettelægge et vægttab, siger hun.

Referat:
En række danske forskere har i en ny undersøgelse fundet en sammenhæng mellem overvægt og PFAS.